हां, आप बहुजन मतदाता वह शक्ति रखते हैं कि आप ईवीएम का एक बटन दबाकर भारत के भविष्य का निर्धारण करने वाली सरकार को सत्ता में ला सकते हैं। नहीं, व्यक्तिगत रूप से नहीं, परंतु सामूहिक रूप से आप बहुसंख्यक ‘मूल निवासी’ हैं, जिन्हें बुद्ध ने ‘बहुजन’ कहा और फुले ने ‘बलिजन’। परंतु सच्चा स्वराज, जो कि बहुजन के लिए और बहुजन के द्वारा हो, इस देश में बहुत कम समय तक रहा। अधिकांश समय बहुजन पर दूसरों ने राज किया-ब्राह्मणवादियों, मुसलमानों, अंग्रेजों और अब फिर ब्राह्मणवादियों ने। कम से कम केन्द्रीय स्तर पर तो ऐसा ही हुआ है।